alt=আপ বাংলাদেশ|থাম্ব|আপ বাংলাদেশ এর লোগো|সীমানা|250x250পিক্সেল ইউনাইটেড পিপলস বাংলাদেশ বা সংক্ষেপে আপ বাংলাদেশ - বাংলাদেশের একটি রাজনৈতিক প্লাটফরম।  ২০২৪ সালের জুলাই-আগস্ট মাসে বাংলাদেশে বৈষম্য বিরোধী গণ অভ্যুত্থানে শেখ হাসিনার সরকারের পতনের পর আন্দোলনের নেতৃত্ব দেওয়া নেতাকর্মীদের একটি অংশ এই রাজনৈতিক সংগঠনটি গঠন করেন। শেখ হাসিনার সরকারের পতনের পর সংস্কার কাজকে এগিয়ে নেওয়ার উদ্দেশ্যে সরকার এবং রাজনৈতিক দলগুলোকে চাপ প্রয়োগের কৌশলের অংশ হিসেবে অভ্যুত্থানের নেতাদের একটি অংশ সরাসরি রাজনৈতিক দলে যোগ না দিয়ে রাজনৈতিক প্লাটফরম হিসেবে আত্মপ্রকাশ করে। প্লাটফরমটি নির্বাচনী রাজনীতির চেয়ে দেশের সাংবিধানিক এবং আইনগত সংস্কারকে বেশি গুরুত্ব দিচ্ছে এবং সরকার ও দলগুলোকে প্রভাবিত করার চেষ্টা করছে। এরই মধ্যে দেশের বেশ কয়েকটি জেলা ও উপজেলায় তাদের কমিটি প্রদান করেছে। এবং সংস্কার ও ক্ষমতাচ্যুত আওয়ামী লীগের নেতাদের মধ্যে যারা বিভিন্ন অপরাধমূলক কাজে জড়িত ছিলো তাদের বিচারের দাবিতে ধারাবাহিক কর্মসূচী পালন করে যাচ্ছে। জাতীয় নাগরিক পার্টির পর আপ বাংলাদেশ হলো দ্বিতীয় রাজনৈতিক কোন গোষ্ঠি যা মূলত ২০২৪ সালের গণঅভ্যুত্থানের পটভূমিতে তৈরি হয়েছে।        ইতিহাস  আপ বাংলাদেশ প্লটফরটির প্রতিষ্ঠাতারা ২০২৪ সালে স্বাধীন বাংলাদেশের ইতিহাসে সবচেয়ে রক্তক্ষয়ী আন্দোলনের শীর্ষ নেতাদের অন্যতম। ২০১৮ সালে বাংলাদেশের ছাত্র জনতার তীব্র আন্দোলনে সরকারি চাকরিতে কোটা প্রথা বাতিল হয়ে যায়।  কিন্তু ২০২৪ সালে আদালতের এক সিদ্ধান্তে আবারো কোটা প্রথা ফিরিয়ে আনার চেষ্টা হলে ছাত্ররা ফের আন্দোলনে নামে। শান্তিপূর্ণ ভাবে তারা কোটা ব্যবস্থার সংস্কার চায়।  কিন্তু তৎকালিন ক্ষমতাসীন আওয়ামী লীগ ও তার সহযোগী সংগঠন ছাত্রলীগ, যুবলীগ এবং আইনশৃঙ্খলা রক্ষাকারি বাহিনীর ত্রিমুখী সহিংস প্রতিরোধের মুখে পড়ে সেই আন্দোলন।  যাতে বাংলাদেশের শত শত ছাত্র জনতা প্রাণ হারায়। ফলে আন্দোলনকারীরাও তীব্র আক্রোশে ফেটে পড়েন। এবং তাদের সেই আক্রশে বাংলাদেশের ইতিহাসের দীর্ঘ সময়ের স্বৈরশাসক পালিয়ে যেতে বাধ্য হয়।  পরে বৈষম্যবিরোধী ছাত্র আন্দোলনের নেতারা জাতীয় নাগরিক কমিটি গঠন করেন।  যে কমিটিতে নাগরিক কমিটির যুগ্ম আহ্বায়ক আলী আহসান জুনায়েদ, যুগ্ম সদস্য সচীব রাফে সালমান রিফাত , সহ মুখপাত্র আরেফিন মোহাম্মদ হিজবুল্লাহ, কেন্দ্রীয় সদস্য নাইম আহমেদ ও ছিলেন। কিন্তু জাতীয় নাগরিক কমিটিতে আর্থিক অনিয়মসহ বিভিন্ন কার্যক্রমে স্বচ্ছতার অভাব রয়েছে এমন অভিযোগ তুলে আলী আহসান জুনায়েদ, রাফে সালমান রিফাত, আরেফিন মোহাম্মদ হিজবুল্লাহ, নাইম আহমেদসহ জাতীয় নাগরিক কমিটি বেশ কিছু নেতা আলাদাভাবে আপ বাংলাদেশ নামক রাজনৈতিক প্লাটফরম গঠন করেন।   নতুন রাজনৈতিক প্লাটফরমটির আহবায়ক হিসেবে আলী আহসান জুনায়েদ এর নাম ঘোষণা করা হয়। এছাড়া সদস্য সচীব আরেফিন মোহাম্মদ হিজবুল্লাহ, প্রধান সমন্বয়কারী রাফে সালমান রিফাত, প্রধান সংগঠক নাইম আহমেদ এবং মুখপাত্র হিসেবে শাহরিন সুলতানা ইরার নাম ঘোষণা করেন জুলাই অভ্যুত্থানের শহীদ ওসমান পাটওয়ারির পিতা আব্দুর রহমান। নাম ঘোষিতদের সকলেই ছিলেন ২০২৪ সালের গণঅভ্যুত্থানের গুরুত্বপূর্ণ নেতা।    মতাদর্শ  বৈষম্যবিরোধী ছাত্র আন্দোলনের নেতারা ভিন্ন ভিন্ন রাজনৈতিক প্লাটফরম থেকে আন্দোলনে যুক্ত হয়েছিলেন। কিন্তু শেখ হাসিনার সরকারের পতনের পর আদর্শিক বিরোধসহ বিভিন্ন কারণে আপ বাংলাদেশের নেতারা জাতীয় নাগরিক পার্টিতে যোগদান না করে আলাদা রাজনৈতিক দল তৈরি করেন। দলটির নেতারা এরই মধ্যে নিজেদের যে আদর্শিক অবস্থানের ঘোষণা দিয়েছেন, তা থেকে দলটিকে মধ্যম ডানপন্থি বাংলাদেশি জাতীয়তাবাদি দল হিসেবে মনে করা হচ্ছে। দলটির নেতারা দাবি করেছেন তাদের মূল উদ্দেশ্য রাষ্ট্রের সংস্কার, হত্যার বিচার, ফ্যাসিবাদী ব্যবস্থার বিলোপ, দুর্নীতি নিমূল এবং আধিপত্যবাদের বিপক্ষে কার্যকর অবস্থান। দলটির আহবায়ক আলী আহসান জুনায়েদ এর ভাষ্যমতে, ফ্যাসিবাদ, আধিপত্যবাদ, ধর্মবিদ্বেষ এবং দুর্নীতি—এই চার রাহুগ্রাস থেকে বাংলাদেশকে মুক্ত করার অঙ্গীকার থাকবে এই প্ল্যাটফর্মের প্রস্তাবনায়। থাকবে বাংলাদেশের মানুষের অর্থনৈতিক আজাদি এবং বৈষম্যহীন ও সমৃদ্ধ বাংলাদেশ গড়ার প্রস্তাবনাও। দলটির নেতা আলী আহসান জুনায়েদের ভাষ্য, দলটি একটি মধ্যম ডানপন্থি রাজনৈতিক দল হবে।     দলের নামকরণ    পটভূমি  ২০২৪ সালের জুলাই-আগস্ট মাসের তীব্র আন্দোলনের মধ্য দিয়ে শেখ হাসিনার নেতৃত্বাধীন আওয়ামী লীগের দীর্ঘ ১৬ বছরের শাসনের অবসান ঘটে। আন্দোলনে নেতৃত্বদানকারি বৈষম্যবিরোধী ছাত্র আন্দোলন মূলত বিভিন্ন মতপথ থেকে আসা ছাত্রনেতাদের সমন্বয়ে গঠিত হয়। এসব নেতাদের মধ্যে ছাত্র শিবির গুরুত্বপূর্ণ ভূমিকায় ছিলো। ছাত্র শিবিরের একাধিক নেতা বৈষম্যবিরোধী ছাত্র আন্দোলনের কোর কমিটিতেও ছিলো। এদের মধ্যে ঢাবি শিবিরের তৎকালীন সভাপতি সাদিক কায়েম, এবং ঢাবি শিবিরের সাবেক অন্য দুই সভাপতি আলী আহসান জুনায়েদ ও রাফে সালমান রিফাতের মতো নেতারাও ছিলেন। সাদিক কায়েম ৫ই আগস্ট হাসিনা পালিয়ে যাওয়ার পর পরই সামাজিক যোগাযোগের মাধ্যমে জানান তিনি শিবিরের সাথেই থাকবেন।  কিন্তু আলী আহসান জুনায়েদ, রাফে সালমান রিফাত সহ অধিকাংশ নেতাকর্মী জাতীয় নাগরিক কমিটিতে যোগদান করেন। ক্রমে জাতীয় নাগরিক কমিটির নেতাদের সাথে তাদের মতবিরোধ স্পষ্ট হতে থাকে।  এরই ধারাবাহিকতায় তারা আলাদা রাজনৈতিক সংগঠন গঠনের ঘোষণা দেন।  মনে করা হয় জাতীয় নাগরিক পার্টির শীর্ষ নেতাদের সাথে মতোবিরোধের জেরে তারা সেখানে যোগদান না করে বরং নতুন রাজনৈতিক সংগঠন গঠনের সিদ্ধান্ত নেন।        সংগঠন  ইউনাইটেড পিপলস বাংলাদেশ বা সংক্ষেপে আপ বাংলাদেশ এরই মধ্যে দেশের অধিকাংশ জেলা এবং বেশ কিছু উপজেলাতেও তাদের কমিটি গঠন করেছে।            এছাড়া দেশের বাইরে বেশ কিছু অঞ্চল এবং দেশে তাদের কমিটি ঘোষিত হয়ছে।  এবং বিভিন্ন দাবিতে প্রতিদিনই ধারাবাহিক কর্মসূচী পালন করছে রাজনৈতিক প্লাটফরমটি।           সহযোগী সংগঠন    অন্তঃকোন্দল  ইউনাইটেড পিপলস বাংলাদেশ বা আপ বাংলাদেশ এর প্রতিষ্ঠাতারা মূলত বৈষম্য বিরোধী ছাত্র আন্দোলনের নেতা ছিলেন। এবং পরে জাতীয় নাগরিক কমিটিতেও যোগদান করেন। কিন্তু আন্দোলনে নেতৃত্ব দেওয়া অন্য নেতাদের সাথে স্বচ্ছতা এবং জবাবদিহহিতার প্রশ্নে মতোবিরোধ দেখা দেওয়ার কারণে জাতীয় নাগরিক পার্টি বা এনসিপিতে যোগদান না করে আলাদা সংগঠন গঠন করেন ইউনাইটেড পিপলস বাংলাদেশ  বা আপ বাংলাদেশ এর নেতারা।     বিতর্ক  নতুন গঠিত এ রাজনৈতিক প্লাটফরমটির সাথে জামায়েত শিবিরের সম্পর্ক কি হতে পারে তা নিয়ে শুরু থেকেই বিতর্ক দেখা দিয়েছে। অনেকেই দলটিকে জামায়েতের বি টিম বলে অভিহিত করেছেন। কিন্তু আপ বাংলাদেশের প্রতিষ্ঠাতা জুনায়েদ দাবি করেছেন, তাদের সংগঠন সুনির্দিষ্ট এজেন্ডা ভিত্তিক। কোন দলের বি টিমও নয়।    আরও দেখুন    বাংলাদেশের রাজনীতি  বাংলাদেশের রাজনৈতিক দলের তালিকা  জাতীয় নাগরিক পার্টি  গণঅধিকার পরিষদ  বাংলাদেশ জাতীয়তাবাদী দল  বাংলাদেশ জামায়াতে ইসলামী  ছাত্র–জনতার অভ্যুত্থান পরবর্তী ঘটনাবলী  বৈষম্য বিরোধী ছাত্র আন্দোলন  গণতান্ত্রিক ছাত্রশক্তি  বাংলাদেশের ছাত্র রাজনীতি   তথ্যসূত্র